《次韵明仲赠六四叔之作》
宋代·刘子翚

平生一笑轻离别，林下相从各壮年。
绝爱步兵胸垒块，更欣阿大语蝉连。
杖藜只作寻常出，卮酒何辞一再传。
燕颔虎头经赏识，定应接武向甘泉。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。